Strand skole flyttet inn i sitt første lokale i 1908, et bygg som ble brukt som skole fram til 1973. Et nytt skolelokale ble i 1959 reist sør for gammelskolen. Dette ble utvidet i 1992. I 2001 ble det sør for nyskolen etablert egne lokaler for barnehagen. Gammelskolen ble i 2005 gitt av Hitra kommune til Stiftelsen Gammelskolen på Strand som i dag driver Innsia Kulturhus i lokalene. Bygningen har opp gjennom årene vært benyttet til lærerboliger, tannlegekontor, bibliotek, barnehage og kommunestyresal i Sandstad kommune.